Παγωτό-σάντουιτς τσίζκεϊκ με στέβια
Αυτό το έκτακτο δροσερό γλυκάκι, που στη γεύση θυμίζει τσίζκεϊκ, έχει στέβια αντί για ζάχαρη, ετοιμάζεται σε μερικά λεπτά και μετά μένει μόνο να παγώσει. Ένα παγωτό-σάντουιτς εύκολο και γρήγορο!
330 γρ. τυρί κρέμα , στέβια σε κρυσταλλική μορφή* , 400 ml (2 κούπες) κρέμα γάλακτος 35% λιπαρά (πολύ κρύα) , 28 τμχ. μπισκότα digestive χωρίς ζάχαρη , μαρμελάδα με γεύση φράουλα ή φρούτα του δάσους, χωρίς ζάχαρη
Για να φτιάξουμε το παγωτό-σάντουιτς τσίζκεϊκ με στέβια, ξεκινάμε χτυπώντας στο μίξερ για 1 λεπτό το τυρί κρέμα μαζί με τη στέβια, μέχρι να μαλακώσει.Προσθέτουμε την κρέμα γάλακτος και χτυπάμε μέχρι να γίνει σαν μαλακή σαντιγί.Απλώνουμε 14 μπισκότα στον πάγκο και αλείφουμε πάνω στο καθένα 1 κουταλάκι του γλυκού μαρμελάδα.Από πάνω μοιράζουμε την κρέμα που χτυπήσαμε και την απλώνουμε με ένα κουτάλι.Καπακώνουμε με τα υπόλοιπα μπισκότα. Τα τυλίγουμε ένα ένα με αλουμινόχαρτο ή τα βάζουμε σε ταψάκια ή τάπερ πολλά μαζί και τα σκεπάζουμε με αλουμινόχαρτο. Τοποθετούμε στην κατάψυξη για τουλάχιστον 3 ώρες.
Κρέμα Γάλακτος,Τυρί,Light